62011CO0556_DA
Sagens genstand
Afgørelse
Sagens genstand
Angående
Anmodning om præjudiciel afgørelse – Juzgado Contencioso – Administrativo de Valladolid – fortolkning af § 4 i bilaget til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP (EFT L 175, s. 43) – princippet om ikke-diskrimination – tildeling af et seksårstillæg for videreuddannelse i undervisningssektoren – tildeling alene til vedtægtsmæssige tjenestemænd.
Afgørelse
Konklusion
§ 4, stk. 1, i rammeaftalen vedrørende tidsbegrænset ansættelse, indgået den 18. marts 1999, som findes i bilaget til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den er til hinder for nationale retsforskrifter, såsom de i hovedsagen omhandlede, der uden nogen objektiv begrundelse udelukkende indrømmer professorer, der er ansat som vedtægtsmæssige tjenestemænd, ret til at modtage seksårstillæg, idet professorer, der er ansat som midlertidige tjenestemænd, udelukkes herfra, når disse to kategorier af arbejdstagere i relation til modtagelsen af dette tillæg befinder sig i sammenlignelige situationer.